
REFERAT
privind desemnarea de către Consiliul Local al Municipiului Timişoara a  reprezentanţilor şi a membrilor supleanţi în consiliul de administraţie al spitalelor publice pentru care se menţine managementul asistenţei medicale la autorităţile administraţiei publice locale şi aprobarea acestor consilii de administraţie
Având în vedere HG nr.529/02.06.2010 pentru aprobarea menţinerii managementului asistenţei medicale la autorităţile administraţiei publice locale care au desfăşurat faze-pilot, precum şi a Listei unităţilor sanitare publice cu paturi pentru care se menţine managementul asistenţei medicale la autorităţile administraţiei publice locale şi la Primăria Municipiului Bucureşti şi a Listei unităţilor sanitare publice cu paturi pentru care se transferă managementul asistenţei medicale către autorităţile administraţiei publice locale şi către Primăria Municipiului Bucureşti şi art.186 din Legea nr.95/2006 privind reforma în domeniul sănătăţii potrivit căruia:  

 "(1) În cadrul spitalului public funcţionează un consiliu de administraţie format din 5-8 membri, care are rolul de a dezbate principalele probleme de strategie, de organizare şi funcţionare a spitalului.

    (2) Membrii consiliului de administraţie pentru spitalele publice din reţeaua autorităţilor administraţiei publice locale sunt:

    a) 2 reprezentanţi ai Ministerului Sănătăţii sau ai direcţiilor de sănătate publică judeţene sau a municipiului Bucureşti, iar în cazul spitalelor clinice un reprezentant al Ministerului Sănătăţii sau al direcţiilor de sănătate publică judeţene sau a municipiului Bucureşti;

    b) 2 reprezentanţi numiţi de consiliul judeţean ori consiliul local, după caz, respectiv de Consiliul General al Municipiului Bucureşti, din care unul să fie economist;

    c) un reprezentant numit de primar sau de preşedintele consiliului judeţean, după caz;

    d) un reprezentant al universităţii sau facultăţii de medicină, pentru spitalele clinice;

    e) un reprezentant al structurii teritoriale a Colegiului Medicilor din România, cu statut de invitat;

    f) un reprezentant al structurii teritoriale a Ordinului Asistenţilor Medicali Generalişti, Moaşelor şi Asistenţilor Medicali din România, cu statut de invitat."
solicităm Consiliului Local al Municipiului Timişoara să-şi desemneze reprezentanţii şi membrii supleanţi în consiliile de administraţie pentru:

· Spitalul Clinic de Urgenţă pentru Copii "Louis Ţurcanu" Timişoara;

· Spitalul Clinic Municipal de Urgenţă Timişoara;  

· Spitalul Clinic de Boli Infecţioase şi Pneumoftiziologie "Dr. Victor Babeş" Timişoara;

· Spitalul Clinic de Obstetrică-Ginecologie"Dr. Dumitru Popescu" Timişoara şi să aprobe consiliile de administraţie la spitalele publice  menţionate.   
PRIMAR,
Dr. ing. Gheorghe Ciuhandu
Şef Serviciu Resurse Umane,                                                     Avizat juridic,

     Rodica Aurelian                                                                  Mirela Lasuschevici

